
REFERAT DE APROBARE

	Subsemnatul Dincă Florin Ionuț, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind cesionarea contractului de comodat nr. 807/10.03.2021.
	Având în vedere prevederile OUG nr. 57/2019 privind Codul administrativ, cu modificările şi completările ulterioare, şi ale Codului civil, vă prezint următoarele :
- prin HCL nr. 27/23.02.2021 a fost aprobată darea în folosință gratuită a unei suprafețe de 1 mp pe strada Industriei și a fost încheiat cu ENGIE România S.A contractul de comodat  nr. 807/10.03.2021. Terenul este proprietatea publică a orașului conform HCL nr. 32/2018 şi face parte din numărul cadastral 28027 (nr. cadastral vechi 23869), conform extrasului de Carte funciară emis în urma finalizării înregistrării sistematice;
- Distrigaz Sud Rețele S.R.L prin cererea nr. 267/17.11.2025  înregistrată la Primăria orașului Boldești-Scăeni sub nr. 19644/20.11.2025, solicită încheierea unui nou contract de comodat deoarece prin Hotărârea nr.1/07.04.2025 a Adunării Generale Extraordinare a Acționarilor Engie România S.A s-a aprobat participarea Distrigaz Sud Rețele S.R.L. la divizarea parțială a ENGIE România S.A, transferându-se  anumite activități (inclusiv patrimoniul aferent) precum și drepturile și obligațiile prevăzute în contractele în derulare, în patrimoniul Distrigaz Sud Rețele S.R.L; 
	- suprafața de 1 mp face parte din terenul înscris în cartea funciară a oraşului Boldeşti-Scăeni sub nr. 28027 conform extrasului de carte funciară emis în urma finalizării înregistrării sistematice (nr. cadastral vechi 23869);
[bookmark: _GoBack]          - fiind un contract în derulare, iar dobânditorul instalaţiei de protecţie anticorozivă activă – SPC, aflată pe terenul ce face obiectul contractului de comodat mai sus menționat, şi-a exprimat  voinţa de a încheia un nou contract de comodat, consider că sunt aplicabile dispoziţiile art. 1315-1320 din Codul civil referitoare la cesionarea contractului;
 
	Faţă de cele mai sus prezentate propun următoarele:

- cesionarea contractului de comodat nr 807/10.03.2021 încheiat între Consiliul Local al oraşului Boldeşti-Scăeni şi ENGIE România S.A; 
 - împuternicirea primarului oraşului să semneze actul de cesiune prezentat în anexă;
- înscrierea Contractului de cesiune în Cartea funciară a oraşului Boldeşti-Scăeni să se facă de către  Distrigaz Sud Rețele SRL, în calitate de cesionar. 
	
În speranţa aprobării , vă mulţumesc anticipat! 
                                                                                    
                                                             PRIMAR,
                                                   DINCĂ FLORIN IONUȚ


Consiliului Local al Oraşului Boldeşti-Scăeni
